ลักษณะการประกอบธุรกิจ

 2.1 ประวัติความเป็นมา

บริษัท กรุงเทพประกันภัย จำกัด (มหาชน) เริ่มประกอบธุรกิจด้านรับประกันวินาศภัยอัน ได้แก่
การประกันอัคคีภัย ประกันภัยทางทะเลและขนส่ง ประกันภัยยานยนต์ ประกันภัยเบ็ดเตล็ด
รวมทั้งการรับประกันภัยต่อ ตั้งแต่ปี 2490 และได้เข้าจดทะเบียนในตลาดหลักทรัพย์เมื่อปี 2521
บริษัทฯ ได้แปรสภาพเป็นบริษัทมหาชน ตามมติของผู้ถือหุ้นเมื่อวันที่ 1 เมษายน 2536
โดยได้จดทะเบียนเป็นนิติบุคคลตามกฎหมายว่าด้วยบริษัทมหาชน เมื่อวันที่ 1 กรกฎาคม 2536
มีทุนจดทะเบียนชำระแล้ว 200 ล้านบาท หลังจากนั้น มีการเพิ่มทุนจดทะเบียนอีก 3 ครั้ง คือ ครั้งที่
1 จากมติที่ประชุมผู้ถือหุ้นเมื่อวันที่ 3 เมษายน 2545 มีมติให้เพิ่มทุนจดทะเบียนอีก 100 ล้านบาท
รวมเป็นทุนจดทะเบียนชำระแล้ว 300 ล้านบาท ครั้งที่ 2 จากมติที่ประชุมผู้ถือหุ้นเมื่อวันที่ 26
เมษายน 2547 มีมติให้เพิ่มทุนจดทะเบียนอีก 90 ล้านบาท รวมเป็นทุนจดทะเบียนชำระแล้ว 390
ล้านบาท และครั้งที่ 3 จากมติที่ประชุมผู้ถือหุ้นเมื่อวันที่ 26 เมษายน 2549
มีมติให้เพิ่มทุนจดทะเบียนอีก 117 ล้านบาท รวมเป็นทุนจดทะเบียนชำระแล้ว 507 ล้านบาท
ประกอบด้วยหุ้นสามัญ 50.7 ล้านหุ้น มูลค่าที่ตราไว้หุ้นละ 10 บาท

 2.1.1 พัฒนาการและความก้าวหน้าที่สำคัญ

รับรางวัลเกียรติยศบริษัทประกันวินาศภัยดีเด่นอันดับ 1 สามปีต่อเนื่อง (ปี 2545 – 2547)

บริษัทฯ ได้รับ “รางวัลเกียรติยศบริษัทประกันวินาศภัยดีเด่นอันดับ 1 สามปีต่อเนื่อง (ปี 2545 –
2547)” จากกรมการประกันภัย กระทรวงพาณิชย์
รางวัลดังกล่าวเป็นรางวัลเกียรติยศที่ได้สร้างความภาคภูมิใจ จากการที่บริษัทฯ
ได้รับรางวัลบริษัทประกันวินาศภัยที่มีการบริหารงานดีเด่นติดต่อกันถึง 3 ปี โดยในปี 2548 บริษัทฯ
จึงของดเว้นการพิจารณาคัดเลือก เพื่อเปิดโอกาสให้กับบริษัทประกันวินาศภัยอื่นๆ
และเป็นการส่งเสริมให้เกิดการแข่งขันเชิงคุณภาพของธุรกิจประกันวินาศภัย

พัฒนาคุณภาพการบริการ

ด้วยตระหนักถึงการพัฒนาศักยภาพการบริการอย่างต่อเนื่อง บริษัทฯ
จึงได้เสริมการบริการด้านสินไหมทดแทนยานยนต์ ด้วยบริการทำเคลมผ่านโทรศัพท์ (Teleclaim)
หรือการรับแจ้งอุบัติเหตุรถยนต์ผ่านทางโทรศัพท์ หมายเลข 0 2285 8000 หรือ 1620
โดยลูกค้าสามารถนำรถเข้าอู่ซ่อมได้ทันที ไม่ต้องรอพนักงานสำรวจอุบัติเหตุไปถึงที่เกิดเหตุ
หรือเดินทางไปแจ้งอุบัติเหตุที่บริษัทฯ ในกรณีที่รถเกิดอุบัติเหตุและไม่มีคู่กรณี
หรือไม่ได้อยู่ในที่เกิดเหตุขณะนั้น เพื่อเพิ่มความสะดวกรวดเร็วและประหยัดเวลาให้กับลูกค้า

หน้า 9

นอกจากนี้ บริษัทฯ ยังได้มอบบริการช่วยเหลือฉุกเฉินตลอด 24 ชม. ทุกสถานที่ทั่วโลก
เพื่อสร้างความอุ่นใจสำหรับลูกค้าที่ทำประกันอุบัติเหตุการเดินทางต่างประเทศ โดยได้ร่วมกับ
International SOS ในการให้บริการต่างๆ ที่ครอบคลุมและเป็นประโยชน์สูงสุดต่อลูกค้า เช่น
บริการให้คำแนะนำด้านการแพทย์ทางโทรศัพท์ การเคลื่อนย้ายผู้ป่วยฉุกเฉินเพื่อการรักษาพยาบาล
บริการข้อมูลสถานทูต การส่งข้อมูลฉุกเฉิน และบริการส่งศพกลับประเทศ เป็นต้น

สื่อโฆษณาของบริษัทฯ ได้รับรางวัลโฆษณายอดเยี่ยม

          สื่อโฆษณาของบริษัทฯ ทั้งสื่อสิ่งพิมพ์ วิทยุ สื่อกลางแจ้ง สื่อโฆษณามิติใหม่ เช่น
นวมหุ้มแผงกั้นรถ กระจกเงาพร้อมคำเตือนสำหรับผู้โดยสารในรถแท็กซี่  และภาพยนตร์โฆษณา 3
ชุด  ได้แก่ ชุดปืนเปลือย พายุ และล้อหลุด ที่ได้เผยแพร่ในปี 2548-2549 นั้น
โฆษณาดังกล่าวได้รับรางวัลยอดเยี่ยมจากหลายสถาบันชั้นนำต่างๆ ในปี 2549 ดังนี้

  -  รางวัล “SHOTS GRANDPRIX” จากนิตยสาร SHOTS GRANDPRIX
  ซึ่งเป็นนิตยสารชั้นนำของวงการโฆษณาของประเทศอังกฤษ 
  โดยทางนิตยสารจะรวบรวมผลงานและจัดอันดับผลงานโฆษณาที่ได้รับรางวัลจากทั่วโลก 

  - รางวัล “Gold Film Winners” ประเภทแคมเปญ   จากงาน “Cannes Lions 2006
  International Advertising Festival ครั้งที่ 53”
  เทศกาลประกวดภาพยนตร์โฆษณาที่ยิ่งใหญ่ที่สุดของวงการโฆษณา

          - รางวัล “The Clio Awards 2006 ครั้งที่ 47” 

  - รางวัล  “The One Show 2006“ การประกวดภาพยนตร์โฆษณาจาก 57 ประเทศทั่วโลก

  - รางวัล “Asia Pacific Advertising Festival 2006  ( AP Adfest ) ”
  ซึ่งเป็นงานประกวดผลงานโฆษณาของภูมิภาคเอเชียและแปซิฟิก

  - รางวัล  Asia’s Top Five Financial Draws ให้เป็น 1 ใน 5
  แบรนด์ธุรกิจทางด้านการเงินของภูมิภาคเอเชีย (Finance Brand)
  ที่ประสบความสำเร็จในการสร้างภาพลักษณ์ การดำเนินธุรกิจ และการสร้างแบรนด์
    และรางวัล “Media Advertising Awards” จากนิตยสาร Media

การพัฒนาบุคลากร

บริษัทฯ ให้ความสำคัญกับการพัฒนาและฝึกอบรมให้ความรู้แก่พนักงาน ทั้งในด้านการประกันภัย
การบริการลูกค้า เทคโนโลยีและสารสนเทศ และด้านอื่นๆ ที่เกี่ยวข้องกับธุรกิจ
เพื่อให้สามารถนำมาพัฒนาการทำงานให้มีประสิทธิภาพมากขึ้น และนำพาองค์การสู่ความสำเร็จ
โดยในปี 2549 บริษัทฯ ได้มีการจัดการฝึกอบรมพนักงานทั้งภายในและภายนอกบริษัทฯ จำนวน 236
หลักสูตร และยังได้มอบทุนให้กับพนักงานเพื่อการศึกษาและอบรมดูงานต่างประเทศ รวม 17 ทุน
โดยมีจำนวนวันของการฝึกอบรมเพื่อพัฒนาความรู้ให้กับพนักงานเฉลี่ย 5.2 วันทำงาน ต่อคน ต่อปี

หน้า 10

การพัฒนากรมธรรม์

ในปี 2549 บริษัทฯ ได้มีการพัฒนากรมธรรม์ใหม่ๆ
เพื่อตอบสนองความต้องการของลูกค้าในปัจจุบันอย่างเหมาะสม ได้แก่
แผนประกันภัยชดเชยรายได้ระหว่างพักรักษาตัวในโรงพยาบาล (Hospital Income Plan)
เพื่อเป็นหลักประกันให้ลูกค้าอุ่นใจ หากจำเป็นต้องเข้ารับการรักษาตัวในโรงพยาบาล
กรณีเป็นผู้ป่วยใน อันเกิดจากการเจ็บป่วย หรือบาดเจ็บ
ด้วยการชดเชยรายได้เป็นเงินสดแบบรายวัน สูงสุดถึง 200 วันต่อครั้ง

นอกจากนี้ ในโอกาสพิเศษที่บริษัทฯ ครบวาระ 60 ปี ในปี 2550
จึงได้จัดทำกรมธรรม์ประกันภัยอุบัติเหตุส่วนบุคคล โครงการ “60 ปี ความดีไม่มีสิ้นสุด”
โดยให้ความคุ้มครองการเสียชีวิต สูญเสียอวัยวะ หรือทุพพลภาพถาวรจากอุบัติเหตุ
จากการขับขี่หรือโดยสารรถจักรยานยนต์ ทั้งนี้ บริษัทฯ จะสะสมเงิน 60 บาท จากทุกกรมธรรม์
นำขึ้นทูลเกล้าฯ ถวายแด่พระบาทสมเด็จพระเจ้าอยู่หัว โดยเสด็จพระราชกุศลสมทบทุนมูลนิธิชัยพัฒนา

2.  ภาพรวมการประกอบธุรกิจของบริษัท บริษัทย่อย และบริษัทร่วม

การประกอบธุรกิจของบริษัทฯ แบ่งออกเป็น 2 ด้าน คือ

1.  ด้านการรับประกันภัย

ธุรกิจหลักของบริษัทฯ คือ รับประกันวินาศภัยทุกประเภท แบ่งเป็น

-   การรับประกันภัยโดยตรง เป็นการรับประกันภัย ผ่านตัวแทน นายหน้าบุคคลธรรมดา
    นายหน้านิติบุคคล สถาบันการเงิน และลูกค้าโดยตรง

-   การรับประกันภัยต่อจะรับจากบริษัทประกันวินาศภัยอื่นๆทั้งในประเทศและต่างประเทศ

การรับประกันภัย จะแบ่งแยกตามประเภทการประกันภัยได้เป็น 4 ประเภทคือ การประกันอัคคีภัย
การประกันภัยทางทะเลและขนส่ง การประกันภัยรถยนต์ และการประกันภัยเบ็ดเตล็ด

2.  ด้านการลงทุน

ธุรกิจอีกส่วนหนึ่ง คือ กิจการทางด้านการลงทุน บริษัทประกันวินาศภัย
สามารถนำเงินสดคงเหลือไปลงทุนเพื่อแสวงหาผลประโยชน์ โดยจะต้องปฏิบัติตามประเภท สัดส่วน
และเงื่อนไขที่กฎหมายกำหนดโดยเคร่งครัด
ปัจจุบันนี้กฎหมายที่ควบคุมการลงทุนของบริษัทประกันวินาศภัยโดยเฉพาะ ได้แก่
ประกาศกระทรวงพาณิชย์ เรื่องการลงทุนประกอบธุรกิจอื่นของบริษัทประกันวินาศภัย

การลงทุนของบริษัทฯ ส่วนหนึ่งเป็นการลงทุนที่ให้ผลตอบแทนคงที่ ได้แก่ เงินฝากประจำ
ตั๋วสัญญาใช้เงิน พันธบัตรรัฐบาล หรือรัฐวิสาหกิจ หุ้นกู้ เงินให้กู้ยืมโดยมีหลักทรัพย์จำนอง
และเงินให้กู้ยืมอื่นๆ อีกส่วนหนึ่ง เป็นการลงทุนในหุ้นทุน ทั้งที่จดทะเบียนในตลาดหลักทรัพย์
และหุ้นนอกตลาด หลักทรัพย์ ตลอดจนการลงทุนในหน่วยลงทุน
ซึ่งออกโดยบริษัทหลักทรัพย์จัดการกองทุนรวมต่างๆ การลงทุนของบริษัทฯจะคำนึงถึงสภาพคล่อง
ความมั่นคง และเสถียรภาพของการลงทุนเป็นหลัก

หน้า 11

โครงสร้างรายได้ (ล้านบาท)

[]หน้า 12

2.4 เป้าหมายการดำเนินธุรกิจ

บริษัทฯ กำหนดวิสัยทัศน์ที่จะเป็นผู้นำอันดับหนึ่งในธุรกิจประกันวินาศภัยของประเทศไทย
โดยมีวัตถุประสงค์ ที่จะดำรงฐานการเงินที่แข็งแกร่งและผลประกอบการที่ดีเยี่ยม
มุ่งพัฒนาผลิตภัณฑ์ที่หลากหลาย มีการปรับปรุงการทำงานอย่างต่อเนื่อง
ส่งเสริมและพัฒนาพนักงานให้มีความรู้ความสามารถและมุ่งเน้นการปฏิบัติงานเพื่อสร้างความพึงความพึงพอใจของลูกค้า
คู่ค้า รวมทั้งผู้ถือหุ้น

ในปี 2549 ตลาดประกันภัยโดยรวมมีอัตราการเติบโตที่ชะลอตัวลง อันเป็นผลจากภาวะเศรษฐกิจ
การเมือง และภัยธรรมชาติ สำหรับเบี้ยประกันภัยรับโดยตรงของบริษัทฯปี 2549
มีอัตราการเติบโตชะลอตัวลงเช่นเดียวกับตลาด โดยมีอัตราการขยายตัวร้อยละ 9.2 ต่ำกว่าปี
2548 ที่เติบโตร้อยละ 13.1 ทั้งนี้ การประกันภัยเกือบทุกประเภทของบริษัทฯ ยังขยายตัวเพิ่มขึ้น
ยกเว้น การประกันภัยตัวเรือ การประกันภัยรถยนต์ภาคบังคับ
(ลดลงเนื่องจากการยกเลิกการรับประกันภัยรถจักรยานยนต์) และการประกันภัยเครื่องบิน
ที่มีอัตราขยายตัวลดลง

เมื่อเปรียบเทียบผลการดำเนินงานปี 2549 กับเป้าหมายที่กำหนดไว้คือร้อยละ 15
ยังคงต่ำกว่าเป้าหมายค่อนข้างมาก สาเหตุหลัก
เนื่องจากการแข่งขันด้านราคาในทุกประเภทการรับประกันภัย อีกสาเหตุหนึ่ง
เนื่องจากเบี้ยประกันภัยรับโดยตรงของบริษัทฯ เกือบ 10%
เป็นเบี้ยประกันภัยรับจากการประกันภัยเครื่องบิน ซึ่งในปี 2549
มีการปรับอัตราเบี้ยประกันภัยลดลงตามภาวะตลาด
และมีการปรับปรุงเบี้ยประกันภัยบางส่วนคืนให้ลูกค้า
ทำให้เบี้ยประกันภัยรับของการประกันภัยเครื่องบินต่ำกว่าเป้าหมายที่กำหนดไว้ค่อนข้างมาก คือ
ร้อยละ 36 ส่งผลให้เบี้ยประกันภัยรับโดยตรงของบริษัทฯ มีอัตราการเติบโตต่ำกว่าเป้าหมาย

ด้านความพึงพอใจของลูกค้าและคู่ค้า ในปี 2549
ทุกหน่วยงานยังคงรักษามาตรฐานการให้บริการแก่ลูกค้าและคู่ค้า
และคอยตรวจสอบผลการดำเนินงานเปรียบเทียบกับมาตรฐานที่กำหนดไว้อย่างสม่ำเสมอ
นอกจากนี้ในปี 2549
ได้เพิ่มการจัดให้มีเจ้าหน้าที่คอยติดตามสอบถามผลการให้บริการด้านสินไหมทดแทนยานยนต์มากขึ้น
และดำเนินการแก้ไขปัญหาให้ลูกค้าโดยเร็ว รวมทั้ง
นำผลที่ได้มาวิเคราะห์และกำหนดแนวทางป้องกันอย่างเป็นระบบ
สำหรับผลการสำรวจความพึงพอใจของลูกค้า- คู่ค้าต่อบริการด้านต่างๆปี 2549
ลูกค้ามีความพอใจต่อการบริการด้านต่างๆ ร้อยละ 85.4 สูงกว่าเป้าหมายที่กำหนดไว้ คือ ร้อยละ
80

หน้า 13

เป้าหมายการดำเนินธุรกิจในปี 2550 บริษัทฯ กำหนดเป้าหมายเบี้ยประกันภัยรับโดยตรง
ขยายตัวในระดับไม่ต่ำกว่าร้อยละ 13 โดยจะเน้นการเติบโตอย่างมีคุณภาพ ด้วยการเพิ่มสัดส่วนงาน
Non-motor มากขึ้น เนื่องจากในปีที่ผ่านมาอัตราส่วนความเสียหายงาน Motor ค่อนข้างสูง
สำหรับแนวทางการขยายงาน Non-motor บริษัทฯ มีนโยบายที่จะขยายฐานลูกค้ารายย่อยมากขึ้น
โดยจะจัดทำสินค้าให้สนองตอบความต้องการของลูกค้าในลักษณะเป็น Package ที่หลากหลาย
เพื่อง่ายแก่การรับประกันภัย ทั้งนี้ จะมุ่งเน้นการขายผ่านทางโทรศัพท์ (Telemarketing) ทั้งที่
บริษัทฯ ดำเนินการโดยตรงผ่านพันธมิตรทางธุรกิจ และช่องทางการขายอื่น ๆ

หน้า 14